**Referat fra bestyrelsesmøde i hallen den 30. april kl.20,40.**

**Deltagere:** Hele bestyrelsen var samlet

1. Referat fra sidst. OK

2. Køkken isenkram, hvad er status? - samt den manglende rute.

Køkken afdelingen kører i en god gænge. Der er dækket alle vagter indtil sommerferien. Der er startet to nye medhjælpere. Vi søger stadig efter et ansvarligt korps eller kreds til at overtage den.

Der mangler stadig et korps/kreds til den udækkede rute. Der ikke udsigt til at der kommer nogen. Bestyrelsen indstiller sig på at der skal laves ruteomlægninger så ruten kommer ind i de andre ruter. Dette arbejde kan vi nok ikke få afsluttet før efter ferien. Vi satser på at de nuværende chauffører og medhjælper kan tage de første indsamlinger efter ferien. Rute omlægningerne skal ske sammen med kørselslederen.

3. Bestyrelsens kompetencer – hvordan sikrer vi fælles udmeldinger.

Vi fik ikke talt så meget om kompetencer, da spørgsmålet om hvem der må komme og hente ting mellem indsamling og første salgsaften. Der har været en aftale om at en antikvarboghandler henter bøger i den periode. Bestyrelsen har på sidste møde godkendt denne aftale fortsatte. Ved eftertanke er der bestyrelses medlemmer der har fået en frygt for at denne aftale kan give dårlig omtale hvis den bliver kendt udenfor vores eget regi. Vi snakkede os frem til at vi i løbet af den nærmeste fremtid skal have en drøftelse med boghandleren og afdelingen om at få lavet en anden aftale.

Vi blev enige om at organisations mæssige forhold skal det være en samlet bestyrelse der udtaler sig. Dem der går i hallen til daglig kan selvfølgelig lave småaftaler hvis de er til organisationens bedste.

4. Nyhedsbrev til organisationen: Omtale af at der kikkes på ruterne. Den sidste indsamling inden ferien er sandwich afløst af grillpølser. Der er efter kl.17 muligt at deltage i grillhygge med lidt kød fra grillen. Der serveres øl,vand eller vin. Der er tilmelding til denne del af dagen. Nyhedsbrevet skal sendes ud medium maj, på grund af indbydelsen.

5. Økonomi herunder timepris hvis det er muligt så tidligt før sommerpausen: Torben havde et regnskabs udtræk med. Timepris udsættes til næste møde.

6. Nyt fra den enkelte: På grund af det sene tidspunkt var der ikke noget af relevans under dette punkt.

7. Evt. herunder næste møde: Næste møde den 27. maj hos Henrik.